stanford-oval/wikipedia huggingface dataset:
Timmy Tattari

| Timmy Tattari> Henkilötiedot |
| --- | --- |
Koko nimi:  Timmy Aaron Tattari
Syntynyt: 26. helmikuuta 2004 (ikä 20)
Kansalaisuus:  Suomi
Muusikko
Levy-yhtiöt:  Capitol Records Finland
  [ Muokkaa Wikidatassa ] [ ohje ]  
Timmy Aaron Tattari (s. 26. helmikuuta, 2004) on suomalainen laulaja ja lauluntekijä, joka tuli tunnetuksi kilpaillessaan The Voice of Finland -laulukilpailun 12. kaudella Elastisen tiimissä, sijoittuen 3. sijalle saatuaan finaalin äänestyksessä 19 prosenttia äänistä.
Kilpailun jälkeen Timmy Tattari allekirjoitti levytyssopimuksen Capitol Records Finlandin kanssa.
Tattari on myös esiintynyt pienroolissa Dome Karukosken ohjaamassa vuoden 2017 elokuvassa Tom of Finland.
Timmy Mayer

| Timmy Mayer> Henkilötiedot |
| --- | --- |
Syntynyt: 22. helmikuuta 1938
Kuollut: 28. helmikuuta 1964 (26 vuotta)
Kansalaisuus:   Yhdysvallat
Formula 1 -ura
Aktiivivuodet:  1962
Talli(t):  Cooper
Kilpailuja:  1
Maailman­mestaruuksia:  0
Voittoja:  0
Palkintosijoja:  0
Paalupaikkoja:  0
Nopeimpia kierroksia:  0
MM-pisteitä:  0
Ensimmäinen kilpailu:  Yhdysvaltain Grand Prix 1962
Viimeinen kilpailu:  Yhdysvaltain Grand Prix 1962
Timothy Mayer (22. helmikuuta 1938 – 28. helmikuuta 1964) oli yhdysvaltalainen Formula 1 -kuljettaja. Hän osallistui ainoastaan vuoden 1962 Yhdysvaltain GP:hen, jossa hän keskeytti. Hän ei saavuttanut pisteitä.
Mayerin veli Teddy oli yksi McLarenin osaomistajista. Tim menehtyi vuonna 1964 Tasmanian kilpailun harjoituksissa sattuneessa onnettomuudessa.
The English Concert

The English Concert on brittiläinen, lähinnä barokkimusiikkia esittävä yhtye, jonka cembalisti Trevor Pinnock perusti Lontoossa vuonna 1973. Yhtyettä johtaa nykyään cembalisti Harry Bicket. Yhtyeen kakkosviulun äänenjohtajana toimii suomalainen barokkiviulisti Tuomo Suni.
Aiheesta muualla

Kotisivut
Super Six World Boxing Classic

Super Six World Boxing Classic oli ylemmän keskisarjan nyrkkeilyturnaus. Turnauksen järjestivät Showtime yhteistyössä maailman johtavien nyrkkeilypromoottorien kanssa.  Turnauksen ensimmäiset ottelut käytiin 17. lokakuuta 2009 ja turnauksen suunniteltu päättymisajankohta oli keväällä 2011. Loukkaantumisten ja uusien nyrkkeilijöiden mukaantulon vuoksi turnaus päättyi 17. joulukuuta 2011.
Turnauksen eteneminen

Jokainen osanottaja ottelee alkuvaiheessa kolme ottelua.
Voitosta saa 2 pistettä. Mikäli ottelu päättyy tyrmäysvoittoon tai keskeytykseen ottelija saa yhden lisäpisteen. Tasapelistä saa yhden pisteen ja tappiosta nolla pistettä.
Kolmen kierroksen jälkeen neljä parasta nyrkkeilijää etenevät välierävaiheeseen, jossa ykkönen kohtaa neljännen ja toinen kolmannen. Välierien voittajat kohtaavat loppuottelussa.
Ensimmäisen kierroksen jälkeen johdossa oli Artur Abrahan. Jaetulla toisella sijalla olivat Carl Froch ja Andre Ward. Viimeisinä olivat Andre Dirrell ja Mikkel Kessler.
Ottelijat

Arthur Abraham
Carl Froch
Andre Ward
Glen Johnson (Korvasi varaottelijana Mikkel Kesslerin)
Allan Green (korvasi varaottelijana Jermain Taylorin).
Jermain Taylor (vetäytyi turnauksesta)
Andre Dirrell (Luopui neurologisten ongelmien vuoksi)
Mikkel Kessler (Jätti turnauksen silmäkulmavamman vuoksi)
Taulukkomuotoisena > Ensimmäinen kierros

| Päivämäärä | Nyrkkeilijä nr 1 | Tulos | Nyrkkeilijä nr 2 | Ottelun sijainti | Mestaruusvyöt |
| --- | --- | --- | --- | --- | --- |
| 17. lokakuuta 2009 | Artur Abraham | Tyrmäys (12. erä. 2.54) | Jermain Taylor | Mercedes-Benz Arena (Berliini) | Ei. |
| 17. lokakuuta 2009 | Carl Froch | Hajaäänituomio | Andre Dirrell | Trent FM arena Nottingham | Froch säilytti WBC liiton ylemmän keskisarjan mestaruuden |
| 21. marraskuuta 2009 | Andre Ward | Keskeytetty 11. erässä | Mikkel Kessler | Oracle Arena Oakland | Ward voitti WBA liiton ylemmän keskisarjan mestaruuden. Ottelu keskeytetty 11. erässä Kesslerin päässä olevien haavojen vuoksi. |
Taulukkomuotoisena > Toinen kierros

| Päivämäärä | Nyrkkeilijä nr 1 | Tulos | Nyrkkeilijä nr 2 | Ottelun sijainti | Mestaruusvyöt |
| --- | --- | --- | --- | --- | --- |
| 27. maaliskuuta 2010 | Andre Dirrell | Diskaus 11. erässä ajassa 1.13 | Artur Abraham | Joe Louis Arena Detroit | Ei |
| 24. huhtikuuta 2010 | Mikkel Kessler | Hajaäänituomio | Carl Froch | Herning Tanska | Kessler voitti WBC liiton tunnustaman ylemmän välisarjan mestaruuden. |
| 19. kesäkuuta 2010 | Andre Ward | Hajaäänituomio | Allan Green | Oracle Arena. Oakland | Ward säilytti WBA liiton mestaruuden. |
Taulukkomuotoisena > Kolmas kierros

| Päivämäärä | Nyrkkeilijä nr 1 | Tulos | Nyrkkeilijä nr 2 | Ottelun sijainti | Mestaruusvyöt |
| --- | --- | --- | --- | --- | --- |
| 6. marraskuuta 2010 | Glen Johnson | Tyrmäys (8. erä ajassa 0. 36 | Allan Green | MGM Grand Las Vegas | Ei. |
| 27. marraskuuta 2010 | Carl Froch | Hajaäänituomio | Artur Abraham | Hartwall Areena Helsinki | Froch voitti väliaikaisen WBC liiton tunnustaman mestaruuden. |
Pistetilanne kolmen kierroksen jälkeen taulukkona

| Sijoitus | Nyrkkeilijä | Otteluiden lukumäärä | Voitot | Häviöt | Tasatulokset | Tyrmäykset | Pisteet | Mestaruusvöitä voitettu | Mestaruusvöitä hävitty | Ylemmän keskisarjan mestaruusvyöt tässä vaiheessa>  |
| --- | --- | --- | --- | --- | --- | --- | --- | --- | --- | --- |
| 1 | Andre Ward | 2(3)* | 2(3)* | 0 | 0 | 0 | 6 (*) | 1 | 0 | WBA |
| 2 | Carl Froch | 3 | 2 | 1 | 0 | 0 | 4 | 1 | 1 | WBC |
| 3 | Artur Abraham | 3 | 1 | 2 | 0 | 1 | 3 | 0 | 0 | - |
| 4 | Glen Johnson | 1 | 1 | 0 | 0 | 1 | 3 | 0 | 0 | - |
| 5 | Allan Green | 2 | 0 | 2 | 0 | 0 | 0 | 0 | 0 | - |
| Ei sijoitusta | Mikkel Kessler | 2 | 1 | 1 | 0 | 0 | 2 | 1 | 1(2b) | - |
| Ei sijoitusta | Andre Dirrell | 2 | 1 | 1 | 0 | 0 | 2 | 0 | 0 | - |
| Ei sijoitusta | Jermain Taylor | 1 | 0 | 1 | 0 | 0 | 0 | 0 | 0 | - |
Pisteiden perusteella neljä parasta nyrkkeilijää etenivät pudotusotteluihin jonka häviäjä putosi pois.
Listauksen kattavuuden vuoksi turnauksen kesken jättäneiden nyrkkeilijöiden tulokset ovat myös mukana mutta heillä ei ole sijoitusta.
Pudotusvaihe

| Päivämäärä | Ottelija nr1 | Tulos | Ottelija nr2 | Ottelun sijainti | Mestaruusvyöt |
| --- | --- | --- | --- | --- | --- |
| 14. toukokuuta 2011 | Andre Ward | Ward voitti kaikin tuomariäänin | Artur Abraham | StubHub Center | WBA ylemmän välisarjan mestaruus. |
| 4. kesäkuuta 2011 | Carl Froch | Froch voitti enemmistöpäätöksellä | Glen Johnson | Boardwalk Hall | WBC ylemmän välisarjan mestaruus. |
Loppuottelu

| Päivämäärä | Ottelija nr1 | Tulos | Ottelija nr2 | Ottelun sijainti | Mestaruusvyöt |
| --- | --- | --- | --- | --- | --- |
| 17. joulukuuta 2011 | Andre Ward | Ward voitti kaikin tuomariäänin | Carl Froch | Boardwalk Hall | The Ring, WBA&WBC ylemmän välisarjan mestaruus |
Timo Laurila

Timo Laurila (s. 8. helmikuuta 1981) on suomalainen futsalpelaaja. Hän edustaa kaudella 2014–2015 Futsal-Ykkösessä pelaavaa Pori Futsalia.
Laurila on pelannut Suomen futsalmaajoukkueessa viisi ottelua. Hän on pelannut Futsal-liigaa Porin Palloilijoissa ja FC Jazzissa.
Laurila on pelannut myös jalkapalloa. Kaudella 2014 hän edusti Kolmosen Toejoen Veikkoja. Laurila on edustanut jalkapallossa myös Porin Palloilijoita ja Pihlavan Työväen Urheilijoita.
Tina Barrett

Tina Barrett (s. 16. syyskuuta 1976) on lontoolainen laulaja-lauluntekijä ja näyttelijä. Hänen läpimurtonsa oli vuonna 1999 hänen ollessaan 21-vuotias, kun hänestä tuli S Club 7 -pop-yhtyeen jäsen.
Barrett on myös nähty elokuvissa Seeing Double, Viva S Club, Hollywood 7, L.A. 7 ja Miami 7, joissa hän on ollut omana itsenään.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Tapio Niemi

Tapio Niemi (s. 15. syyskuuta 1956 Rauma) on suomalainen toimittaja ja kirjailija. Hänen tuotantonsa käsittää lukuisia kesäteattereille kirjoitettuja näytelmiä, erilaisia historiikkeja, Rauma-aiheisia teoksia sekä muun muassa Hj. Nortamon, Unto Koskelan ja Veikko Tuomen elämäkerrat. Lisäksi hän on julkaissut tietokirjat muun muassa Suomen sisällissodan tapahtumista Rauman ja Porin seuduilla.
Niemi tunnetaan myös rauman murteella kirjoitetuista tarinoista ja pienoisnäytelmistä. Niiden päähenkilöinä ovat apteekkari Samuel Nyberg ja jumaluusopin dosentti Nils Brander, joita Niemi ja Hannu Heino esittivät Nyyper ja Brander -hahmoina. Vuonna 2013 hän sijoittui toiseksi Murteella puhumisen SM-kilpailuissa.
Teokset

Meren lapsi : raumalaisia lauluja ja lauluntekijöitä.  Rauma:  Lions Club Rauma, 1989.  ISBN 952-90069-5-0.
Rauman työväen mieslaulajat 50 v : eräänlainen historiikki, eli, muistoja, kuvia ja muistikuvia yhteisiltä vuosilta.  Rauma:  Rauman työväen mieslaulajat, 1994.
Rauman kauppaseura 100 vuotta : 1897–1997.  Rauma:  Rauman kauppaseura, 1999.  ISBN 952-91064-9-1.
Vanhan Rauman vuosisadat.  Rauma:  tekijä, 2000.
Hj. Nortamo : jaaritustensa vanki.  Vammala:  Vilpatek, 2003.  ISBN 952-91665-8-3.
Heino, Hannu; Niemi, Tapio: Hanski ja Tapsa pystökaffell.  Rauma:  Hannu Heino, 2004.  ISBN 952-91720-0-1.
Outo mies - outo reitti : raumalaiskirjailija Unto Koskelan lyhyt elämä.  Vammala:  Vilpatek, 2004.  ISBN 952-91773-0-5.
Heino, Hannu; Niemi, Tapio: Hanski ja Tapsa kanalim barttall.  Rauma:  tekijät, 2005.  ISBN 952-91855-5-3.
Heino, Hannu; Niemi, Tapio: Nyyper ja Brander : kaike sorti raumlaist.  Rauma:  tekijät, 2006.  ISBN 952-92007-0-6.
Tauno Koskela : äidinpojasta kunniaporvariksi.  Tampere:  Pilot-kustannus, 2006.  ISBN 952-46454-4-0.
Raumalaisten sisällissota 1918.  (2. täydennetty ja korjattu painos 2018)  Tampere:  Pilot-kustannus, 2008.  ISBN 978-952-46479-9-1.
Raumalaisveijarit muistoissamme.  Rauma:  tekijä, 2012.  ISBN 978-952-93145-8-4.
Rauman merkkirakennukset.  Turku:  Raision Focus-Video; Metallum, 2012.  ISBN 978-952-93109-4-4.
Raumalaisveijarien kadonnut maailma.  Rauma:  tekijä, 2013.  ISBN 978-952-93298-7-8.
Heino, Hannu; Niemi, Tapio: Hanski ja Tapsa Vanha Rauma nurkis.  Rauma:  Hannu Heino, 2014.  ISBN 978-952-68176-0-6.
Kadonnut Rauma : purettuja, palaneita ja pommitettuja rakennuksia vuosien varrelta.  Rauma:  Länsituuli, 2014.  ISBN 978-952-71080-1-7.
Helkelä, Elina; Niemi, Tapio: Syvärauma sydämessäni.  Rauma:  Elina Helkelä, 2014.  ISBN 978-952-93389-8-6.
Tamminen, Mika; Niemi, Tapio: Punakapina Tl Lapissa 1918.  Rauma:  Mika Tamminen, 2015.  ISBN 978-952-68330-0-2.
Rauma ja retro.  Turku:  Metallum, 2015.  ISBN 978-952-93610-5-2.
Pommisuojasta kellariravintolaksi : Wanhan Rauman Kellari 20v. Mustan Kissan Kellari ja Wanhan Rauman Kellari ravintolatoimintaa 50 v..  Rauma:  Wanhan Rauman Kellari, 2016.  ISBN 978-952-93769-1-9.
Näin Vanha Rauma pelastui.  Rauma:  RPR Group, 2017.  ISBN 978-952-93860-2-4.
Rauman historialliset rakennusryhmät.  Turku:  Metallum, 2017.  ISBN 978-952-93954-8-4.
Tamminen, Mika; Niemi, Tapio: Eurajoen kapinavuosi 1918.  Rauma:  Mika Tamminen, 2018.  ISBN 978-952-68330-1-9.
Kolumnit kovahermoisille.  Rauma:  RPR Group, 2018.  ISBN 978-952-94102-8-6.
Porilaisten sisällissota 1918.  Turku:  Metallum, 2018.  ISBN 978-952-68982-0-9.
The Enemy Inside

| ”The Enemy Inside” Dream Theater |
| --- | --- | --- |

Singlen tiedot
 Albumilta: Dream Theater
 Julkaistu: 5. elokuuta 2013
 Formaatti: CDS
 Tuottaja(t): John Petrucci
 Tyylilaji: progressiivinen metalli
 Kesto: 06.17
 Levy-yhtiö: Roadrunner
Dream Theaterin muut singlet
| ”Build Me Up, Break Me Down” 2011 | ”The Enemy Inside” 2013 | ”Along for the Ride” 2013 |
The Enemy Inside on Dream Theaterin 21. single. Se julkaistiin vuonna 2013 levymerkillä Roadrunner Records.
Kappaleet

The Enemy Inside – 06.17
Kokoonpano

James LaBrie – laulu
John Petrucci – kitara
John Myung – basso
Jordan Rudess – koskettimet
Mike Mangini – rummut
The Jackson 5 Christmas Album

| The Jackson 5 Christmas Album The Jackson 5 |
| --- | --- | --- |

Studioalbumin tiedot
 Äänitetty : 1970
 Julkaistu: 15. lokakuuta 1970
 Tuottaja(t): The Corporation
 Tyylilaji: soul, bubblegum pop
 Levy-yhtiö: Motown Records
Muut kannet
 Ultimate Christmas Collection (2009)
Michael Jacksonin muut julkaisut
| Third Album 1970 | The Jackson 5 Christmas Album 1970 | Maybe Tomorrow 1971 |
The Jackson 5 Christmas Album on ainoa joulualbumi, jonka The Jackson 5 -yhtye julkaisi. Yhtyeen päälaulaja Michael Jackson esiintyi "näkyvästi" albumin kappaleilla. Vuonna 2003 albumi julkaistiin remasteroituna bonuskappaleen kera. Vuonna 2009 albumi julkaistiin uudelleen nimellä Ultimate Christmas Collection, joka sisälsi muun muassa joulutervehdyksiä, remixejä ja joulusikermän.
Kappalelista

"Have Yourself a Merry Little Christmas" (Blane/Martin) – 5:19
"Santa Claus Is Coming to Town" (Coots/Gillespie) – 2:24
"The Christmas Song" (Torme/Wells) – 2:45
"Up on the Housetop" – 3:16
"Frosty the Snowman" (Nelson/Rollins) – 2:39
"The Little Drummer Boy" (Davis/Onorati/Simeone) – 3:15
"Rudolph the Red-Nosed Reindeer" (Marks) – 2:32
"Christmas Won't Be the Same This Year" (Sawyer/Ware) – 2:31
"Give Love on Christmas Day" (Gordy/Mizell/Perren/Richards) – 2:44
"Someday at Christmas" (Miller/Wells) – 2:44
"I Saw Mommy Kissing Santa Claus" (Connors) – 3:01
Singlet

1970: "Santa Claus Is Comin' to Town"
1986: "Give Love On Christmas Day"
1987: "Up To The Housetop"
Aiheesta muualla

The Jackson 5 Christmas Album Discogsissa (englanniksi)
The Jackson 5
| --- | --- |
Studioalbumit (The Jackson 5):   Diana Ross Presents The Jackson 5  ABC  Third Album  The Jackson 5 Christmas Album  Maybe Tomorrow  Goin' Back to Indiana  Lookin' Through the Windows  Skywriter  G.I.T.: Get It Together  Dancing Machine  Moving Violation  Joyful Jukebox Music 
Studioalbumit (The Jackson):   The Jacksons  Goin' Places  Destiny  Triumph  Victory  2300 Jackson Street 
Muut albumit:   Goin' Back to Indiana  Joyful Jukebox Music  Boogie  The Jacksons: An American Dream Soundtrack 
Livealbumit:   The Jackson 5 in Japan  The Jacksons Live! 
Kokoelmat:   Greatest Hits  Portrait of the Jackson 5  Jackson Five Super Deluxe  Jackson 5 Both Sides  Excellent 20  Twin Deluxe  The Best Of  Jackson 5  Anthology  New Soul Greatest Hits 14  Motown Special  Zip A Dee Doo Dah  20 Golden Greats  Os Grandes Sucessos de Michael Jackson Vol.2  Superstar Series Vol. 12 : Jackson 5  The Jackson Five feat. Michael Jackson  Great songs and performances that inspired the Motown 25th Anniversary TV Special  14 Original Greatest Hits  The Very Best Of The Jackson 5  The Great Love Songs of Jackson 5  Motown Legends Jackson 5  Anthology Jackson 5  Motown Legends Jackson 5  Jackson 5 - Children Of The Light  Jackson 5 - Lucky Sounds  Historic Early Recordings  Soulsation !  The Ultimate Collection  The Ultimate Collection  We Are The Jackson Five  The Best Of Jackson 5 (Millenium)  Free Soul  Anthology Jackson 5  Jackson 5 - Children Of The Light  Jackson 5 - Children Of The Light  Soul Source vol. 1  Soul Source vol. 2  Les Talents du Siècle Jackson Five  Classic Jackson 5  The Jacksons Story  The Very Best Of The Jackson 5 and the Jacksons  The Essential Jacksons  The Very Best of The Jacksons  Jackson 5 Gold  The Jackson 5 - Break Out Years 1970  The Jackson 5 Story  Jackson Five - Soul Legends  Number Ones, The Jacksons Story  Les 50 plus belles chansons  Classic Jackson 5  Jackson 5 Love Songs  The Jackson Five Icons  Soul Source : The Best Of Jackson 5 Remixes  I Want You Back! Unreleased Masters  Can You Feel It: The Jacksons Collection  The Jackson 5 with Michael Jackson: The First Recordings
Taneli Siikaluoma

| Taneli Siikaluoma> Henkilötiedot |
| --- | --- |
Syntynyt: 23. huhtikuuta 1994 (ikä 30) Muhos, Suomi
Kansalaisuus:   Suomi
Jääkiekkoilija
Lempinimi:  Kala, Siikapena, Siika
Pelipaikka:  puolustaja
Maila:  vasen
Pituus:  184 cm
Paino:  81 kg
Seura
Seura:  IPK
Sarja:  Mestis
Pelinumero:  51
Pelaajaura
Pääsarjaura:  2016–
Aik. seurat:  Hokki (Mestis) Kärpät (SML) Hermes (Mestis) Ilves (SML)
Taneli Siikaluoma (s. 23. huhtikuuta 1994 Muhos) on suomalainen jääkiekkopuolustaja, joka pelaa Mestis-joukkue Iisalmen Peli-Karhuissa. Hän toimii joukkueen varakapteenina. Siikaluoma osaa pelata tarvittaessa myös laitahyökkääjänä.
Ura > Seuraura

Siikaluoma on Muhoksen Jääklubin kasvatti. Hän siirtyi juniorina sittemmin Oulun Kärppiin, jossa Siikaluoma voitti kauden 2010–2011 päätteeksi B-nuorten SM-pronssia. Kaudella 2011–2012 hän oli kolmella osumallaan B-nuorten SM-sarjan pudotuspelien eniten maaleja tehnyt puolustaja Jokereiden Santeri Saaren kanssa. Kauden 2013–2014 päätteeksi Siikaluoma voitti A-nuorten SM-hopeaa. Kaudella 2014–2015 hän oli Kärppien A-nuorten tehokkain puolustaja tehoilla 7+29=36, joilla Siikaluoma sijoittui koko A-nuorten SM-liigan puolustajien pistepörssissä neljänneksi. Hänet valittiin kauden päätteeksi sarjan ensimmäiseen tähdistökentälliseen. Siikaluoma debytoi kauden aikana myös miesten peleissä pelattuaan seitsemän ottelua lainalla Mestis-joukkue Kajaanin Hokissa jääden ilman tehopisteitä.
Toukokuussa 2015 Siikaluoma teki 2+1-vuotisen SM-liigasopimuksen Kärppien kanssa. Elokuussa seura lainasi hänet koko kauden 2015–2016 kattaneella sopimuksella Hokkiin, jossa Mestiksen tulokaskausi toi 41 runkosarjaottelussa tehot 2+2=4 ja 17 playoff-ottelussa tehot 1+1=2. Siikaluoma pelasi kauden aikana myös laitahyökkääjänä. Hän voitti kauden päätteeksi Mestis-hopeaa.
Myös kauden 2016–2017 Siikaluoma aloitti lainalla Hokissa siirryttyään elokuun 2016 lopulla joukkueeseen toistaiseksi voimassa olevalla sopimuksella. Hän teki Kärpissä SM-liigadebyyttinsä 15. lokakuuta 2016 vieraissa Tampereen Ilvestä vastaan. Siikaluoma merkittiin joukkueen seitsemänneksi puolustajaksi ja hän jäi lopulta ilman peliaikaa. Toisessa ottelussaan 15. marraskuuta 2016 Pelicansia vastaan Siikaluoma sai ensimmäiset peliaikansa SM-liigassa. Hänet merkittiin Kärppien seitsemänneksi puolustajaksi ja Siikaluoma sai ottelussa jääaikaa 5.58 minuuttia. Hän pelasi joukkueessa tulokaskautensa aikana 28 runkosarjaottelua ilman tehopisteitä. Siikaluoma ei saanut kuitenkaan enää pudotuspeleissä peliaikaa muiden Kärppien puolustajien ollessa terveinä. Hokissa hän pelasi kauden aikana 21 ottelua.
Siikaluoma pelasi vietti runkosarjan 2017–2018 lähinnä lainalla Mestis-joukkue Kokkolan Hermeksessä. Syyskuussa 2016 Kärpät lainasi hänet ottelukohtaisella sopimuksella Tampereen Ilveksen SM-liigajoukkueeseen paikkaamaan Juuso Pullin loukkaantumista. Siikaluoma pelasi siellä seitsemän ottelua. Kärpissä hän jäi varsin pieneen rooliin. Siikaluoma sai joukkueessa kevätkaudella peliaikaa lähinnä Miika Koiviston ja Lasse Kukkosen olympiavisiittien sekä loukkaantumisten myötä. Puolivälieräsarjassa hän paikkasi Koiviston loukkaantumista. Siikaluoma pelasi Kärpissä kauden aikana kuusi runkosarja- ja kaksi playoff-ottelua. Hän voitti kauden päätteeksi Suomenmestaruuden.
Kaudeksi 2018–2019 Siikaluoma siirtyi vuoden mittaisella sopimuksella Mestis-joukkue Iisalmen Peli-Karhuihin. Hänet nimettiin joukkueen varakapteeniksi.
Ura > Maajoukkueura

Siikaluoma on pelannut kaksi poikien maaottelua.
Muuta

Siikaluoma sai lempinimensä "Siikapena", kun hänet ("Siika") ja silloinen puolustajapari Atte Pentikäinen ("Pena") huudettiin nopeasti kaukalossa kaudella 2015–2016.
Tina Bøttzau

| Mitalit> Maa:   Tanska.Naisten käsipallo. Olympialaiset  | Mitalit> Maa:   Tanska.Naisten käsipallo. Olympialaiset  | Mitalit> Maa:   Tanska.Naisten käsipallo. Olympialaiset  | Maa:   Tanska> Naisten käsipallo. |
| --- | --- | --- | --- |
|  Kultaa | Atlanta 1996 |  |  |
|  Kultaa | Sydney 2000 |  |  |
| MM-kilpailut  | MM-kilpailut  | MM-kilpailut  |  |
|  Kultaa | Saksa 1997 |  |  |
| EM-kilpailut  | EM-kilpailut  | EM-kilpailut  |  |
|  Kultaa | Tanska 1996 |  |  |
Tina Bøttzau (s. 29. elokuuta 1971 Kolding) on tanskalainen käsipalloilija. Hän on Tanskan maajoukkueen pelaajana voittanut olympiakultaa Atlantassa 1996 ja Sydneyssä 2000. Hän voitti maailmanmestaruuden Saksan kisoissa 1997 sekä Euroopan-mestaruuden kotikisoissaan 1996.
Seuratasolla Bøttzau edusti muun muassa IK Skovbakken Handboldia.
Tapio Nurkka

Tapio Nurkka (16. syyskuuta 1920 Viipuri – 6. lokakuuta 1967 Helsinki) oli suomalainen näyttelijä. Hän tuli tunnetuksi Lea Joutsenon tähdittämistä komediaelokuvista 1940-luvulla, joista useassa hänellä oli miespääosa. Nurkan uraa varjosti alkoholismi.
Ura

Tapio Nurkka aloitti elokuvauransa 18-vuotiaana studioapulaisena Suomi-Filmin kuvausryhmässä vuonna 1938. Vuonna 1941 hän oli kuvausryhmän jäsenenä Morsian yllättää -elokuvassa, jolloin ohjaaja Valentin Vaalan huomio kiinnittyi häneen. Hän antoi Nurkalle pienen koeroolin elokuvassaan ja huomasi hänessä piilevän sankariainesta Lea Joutsenon tähdittämiin komedioihin. Nurkka haavoittui pahoin jatkosodan alussa. Parannuttuaan hän näytteli keskeisessä roolissa kaikkiaan seitsemässä Lea Joutseno -komediassa. Nurkka näytteli näissä elokuvissa usein hurmuria, joka lopulta kesytti Joutsenon tulkitsemat energiset ja modernit naishahmot. Hänen vähäeleinen komiikkansa oli oiva vastakohta Joutsenon railakkuudelle. Vuonna 1944 Nurkka oli mukana Ilmari Unhon ohjaamassa 44-minuuttisessa tiedotuselokuvassa Pellonmäen tarina. Samana vuonna ensi-iltansa saaneessa draamassa Kartanon naiset hänellä oli sivuosa luutnantti Kivenä. Viimeisen roolinsa Nurkka teki kohtalodraamassa Pikajuna pohjoiseen 1947, jossa hänellä oli nuoren insinöörin osa. Hänen elokuvauransa katkesi tämän jälkeen omaisuusrikokseen.
Valkokankailta Tapio Nurkka siirtyi Iloiseen Teatteriin ja oli mukana myös teatterikiertueilla. Uransa lopussa hän toimi myös radio- ja televisiotyössä.
Nurkka omisti maatilan Luumäellä. Hän harrasti metsästystä ja kalastusta.
Filmografia

| Vuosi | Elokuva | Rooli |
| --- | --- | --- |
| 1939 | Aktivistit | aktivisti |
| 1941 | Morsian yllättää | mies junassa |
| 1942 | Varaventtiili | Eino Korpinen, lääkäri |
| 1942 | Hopeakihlajaiset | ylioppilas Viljo Koskimaa |
| 1943 | Keinumorsian | Artturi Noukkala |
| 1943 | Neiti Tuittupää | viulutaiteilija Erkki Erä |
| 1943 | Tositarkoituksella | ylioppilas Arvo Raudanhovi |
| 1944 | Kartanon naiset | luutnantti Kivi |
| 1944 | Dynamiittityttö | taiteilija Kari Honka |
| 1945 | Vuokrasulhanen | Erkki Anger |
| 1946 | Viikon tyttö | ylioppilas Kristian Tupanen |
| 1947 | Pikajuna pohjoiseen | Kalevi Oras |
Tapio Nieminen

| Tapio Nieminen> Henkilötiedot |
| --- | --- |
Koko nimi:  Tapio Nieminen
Syntynyt: 16. marraskuuta 1967 (ikä 56)
Kansalaisuus:   Suomi
Koripalloilija
Pelipaikka:  Pieni laitahyökkääjä
Pituus:  194 cm
Pelaajaura
Seurajoukkueet
1987–1996 1996–1997 1997–1998 1998–2000 2004–2005:   Forssan Koripojat  UU-Korihait  Forssan Koripojat  UU-Korihait  Turun NMKY
Tapio Nieminen (s. 16. marraskuuta 1967) on suomalainen pääsarjauransa lopettanut koripalloilija. Hän on koripallovalmentaja Timo Niemisen veli.
Ura

Niemisen kasvattajaseura on Forssan Koripojat, jonka edustusjoukkueessa hän debytoi kaudella 1987–1988. Tilastollisesti hänen paras kautensa pääsarjassa oli kausi 1993–1994, jolloin hän teki keskimäärin 14,7 pistettä ja otti 9,2 levypalloa ottelua kohden. Samana kautena Forssa voitti SM-hopeaa.
Nieminen edusti Forssaa vuoteen 1996 asti, jolloin hän siirtyi yhdeksi kaudeksi Korihaiden joukkueeseen. Kaudeksi 1997–1998 hän palasi Forssaan, mutta edusti uransa kaksi viimeistä pääsarjakautta Korihaita. Nieminen lopetti pääsarjauransa vuonna 2000, mutta pelasi I-divisioonaa Turun NMKY:n joukkueessa kaudella 2004–2005.
Aiheesta muualla

Korisliigan pelaajaprofiili (Arkistoitu – Internet Archive)